Սրբազան Հայրը բարձր գնահատելով «Կակաչ» պարախմբի գեղարւեստական ղեկավար Արուս Սարգսեանին եւ խմբի երէց ու կրտսեր անդամներին՝ ներկայացրած բարձրորակ կատարումների համար, նշեց, որ հանդիսականների ծափողջոյններն ու խանդավառ տրամադրութիւնը վկայութիւնն են միջոցառման յաջողութեամբ պսակւելու: Նա ապա իր խօսքը առաւելաբար կենտրոնացրեց հայկական արւեստի նպատակային լինելու շուրջ՝ այն բնութագրելով հայ ժողովրդի դէմ ծառացած մերօրեայ մարտահրաւէրները դիմագրաւելու եւ բարու պայքար մղելու լաւագոյն միջոց: